**থেকে যেতে চাই**

**শিমুল সুলতানা**

**যদি হারিয়ে যাই নীল কুয়াশার দেশে ....**

**ফিরে না আসি মদির আবেশে...**

**ভেবে নিও থেকে যাব**

**গভীরে গোপনে ...**

**স্পর্শ নাগালে থাকি না থাকি,**

**জল হয়ে থেকে যাব চোখের কোনে!**

**ভুলে যাবে একদিন-**

**আমিও ছিলাম ফানুসের খেলা ঘরে!**

**দিতে পারি নাই -প্রেম প্রান ভরে ..**

**কি এসে যায়!**

**ছিলাম তোমার মনে**

**নিভৃতে**

**যতনে ....আশ্লেষ আদরে।**

**ভাল থেক সখী..।**

**আর জনমে পাই না পাই**

**ভুলো না আমায়-**

**বলি না তো সেই কথা -**

**পাখির ডানায়, রুমালের ঘ্রাণে,**

**শুধু বলি -**

**থেকে যেতে চাই**

**গভীর গোপনে -**

**ভুলো না আমার প্রেম!**

**হাসি আর গানে একাকার**

**এক একটি সন্ধ্যার আবেগে -**

**হাতে হাত থাক না থাক-**

**ছিলে পুরোপুরি,**

**এখনো কি আছো?**

**হারিয়ে ফেলেছো স্মৃতিময় চিঠিগুলি!**

**আগুনের আচে জানি পুড়ে গেছে**

**কাগজের লেখাগুলি।**

**পুড়েছে কাগজ লাগেনি কি একটুও আচ**

**বুকের কোনো এক কোনে?**

**নশ্বর সব জানি -**

**যতদিন আছি কিংবা তুমি**

**রেখে দিও না বলা কোনো এক কথা-**

**জীবনের ভুলগুলি।**

**থেকে যেতে চাই নতুন আলোতে**

**তোমার বুকের নীলে।**